Цікаўлюся беларускай паэзіяй, можна сказаць, адкрыла яе для сябе, вельмі люблю беларускі фальклёр і вывучаю яго. Хаджу ва ўніяцкую царкву. У нашай парафіі шмат моладзі, якая хацела б ведаць нашыя беларускія песьні. Да жалю, насёньня ў нас людзі ня ведаюць сваіх песьняў, і калі дзесьці ў іншых краінах іх просяць засьпяваць Сваю песьню - ня могуць гэтага зрабіць. Так здаралася і з нашай парафіяльнай моладзьдзю. Дык вось, я пагадзілася навучыць усіх ахвотных парафіянаў тым, прынамсі, 15-20 песьням, якія ведаю сама. Бо гэта вельмі важна. Францішак Багушэвіч казаў: "Той люд жыве, хто свае песьні мае".